Daily View 13.12.2021
13 ธันวาคม 2564

KS Daily View 13.12.2021 >>> ติดตามนโยบายกระตุ้นการบริโภคของทางรัฐบาล ช้อปดีมีคืน, มาตรการจูงใจซื้อรถอีวี, คนละครึ่ง เฟส 4, ลดค่าใช้จ่ายภาษีที่ดิน 90%, ขยายโครงการเราเที่ยวด้วยกัน หนุนหุ้นกลุ่ม Domestic plays/ติดตามการประมูลงานรับเหมาขนาดใหญ่ หนุนหุ้นกลุ่มรับเหมา/คาด SET 1615-1625 หุ้นแนะนำ CK
Domestic consumption: ติดตามนโยบายกระตุ้นการบริโภคของทางรัฐบาลซึ่งจะนำเข้าสู่การพิจารณาของ ครม. ในวันที่ 21 ธ.ค. ได้แก่ 1) ช้อปดีมีคืน มองเป็นบวกกับกลุ่มค้าปลีก และบัตรเครดิต 2) มาตรการจูงใจซื้อรถอีวี เป็นบวกกับผู้ผลิตรถยนต์และ supply chain ที่เกี่ยวข้องกับ ZEV 3) มาตรการ "คนละครึ่ง เฟส 4" มองเป็นบวกกับธุรกิจค้าส่ง และค้าปลีกภูธร 4) ลดค่าใช้จ่ายภาษีที่ดิน 90% ในปี 2565 หลัง ครม.อนุมัติคงอัตราภาษีที่ดินและสิ่งปลูกสร้างไปอีก 2 ปี (ถึงปี 2566) มองเป็นบวกกับกลุ่มอสังหาฯ เป็นต้น และ 5) การขยายโครงการเราเที่ยวด้วยกัน มองเป็นบวกกับกลุ่มโรงแรม และร้านอาหารในประเทศ 
Contractor and Mass-transit sectors: ติดตามการประมูลงานรับเหมาขนาดใหญ่ได้แก่ รถไฟฟ้าสายสีม่วงใต้ งานโยธา 7.87 หมื่นล้านบาท มี 6 สัญญา กำลังขายซอง กำหนดยื่นซอง 27 ธ.ค. และต่อเนื่องด้วยโครงการรถไฟฟ้าสายสีส้มตะวันตก และงานเดินรถ 1.27 แสนล้านบาท รฟม. เตรียมเปิดประมูล ไตรมาสแรกปี 2565 นอกจากนี้ให้ติดตามการขยายสัมปทานรถไฟฟ้าสายสีเขียวของ BTS แลกหนี้ กทม. ที่ยืดเยื้อมานาน หลัง กทม.ชง 3 ทางเลือกผู้ว่าฯอัศวิน เคาะเก็บค่าโดยสารรถไฟฟ้าสายสีเขียว ส่วนต่อขยายหมอชิต-สะพานใหม่-คูคต และแบริ่ง-เคหะสมุทรปราการ นั่งตลอดสายสูงสุดไม่เกิน 89 บาท 
Financial sector: ติดตามการประชุม FOMC ของสหรัฐฯ คาดเฟดจะมีการปรับแผน QE tapering และ Dot plot มองจะหนุน US 10Y yield ปรับตัวขึ้นต่อเป็นบวกกับกลุ่มธนาคาร และประกัน 
Tourism sector: ติดตามตัวเลขเที่ยวบินและจำนวนนักท่องเที่ยวต่างชาติที่มีแนวโน้มฟื้นตัวต่อเนื่องในช่วง High season ของไทย โดย AOT เปิดเผยว่ามียอดจองตารางการบินระหว่างประเทศเพิ่มขึ้น 10% รวม 1,518 เที่ยวบิน โดยมี Slot ที่ได้รับการยืนยันแล้วทั้งสิ้น 17,132 เที่ยวบิน เพิ่มจากยอดจอง Slot เดิมอยู่ที่ 15,614 เที่ยวบิน ช่วงระหว่างวันที่ 1 พฤศจิกายน – 31 ธันวาคม 2564 
Food sector: ติดตาม อนุทิน" ลั่น 65 ปลดล็อกกัญชาสมบูรณ์แบบ เร่งผลักดันทุกส่วนของกัญชา ทั้งต้น ราก กิ่ง ก้าน ใบ ดอก ช่อดอก เมล็ด ไม่เป็นยาเสพติด พัฒนาต่อยอดผลิตภัณฑ์ใหม่ โมเดลธุรกิจใหม่ เป็นทางเลือกที่จะช่วยฟื้นฟูเศรษฐกิจยุคโควิดได้ มองเป็น sentiment เชิงบวกต่อกลุ่มที่เกี่ยวข้องทั้งต้นน้ำ กลางน้ำ และปลายน้ำ 
มุมมองตลาดหุ้น คาด SET 1615-1625 หุ้นแนะนำ CK 
Top pick: CK (ราคาพื้นฐาน 29.67 บาท). คาดหวังแนวโน้มการเติบโตของ backlog ที่เพิ่มขึ้นหลังภาครัฐมีแผนทยอยเปิดประมูลงานโครงการโครงสร้างพื้นฐานและ holding discount ของบริษัทที่ตำลงหาก CK จ่ายปันผลสูงขึ้น.  
รายงานตัวเลขเศรษฐกิจ
วันจันทร์ ติดตาม ตัวเลข Consumer Inflation expectation ของสหรัฐฯ เดือน พ.ย. คาด 6% และรายงาน OPEC Oil market report
วันอังคาร ตัวเลขดัชนี PPI ของสหรัฐฯ เดือน พ.ย. คาด +0.6% MoM และ +9.1% YoY และตัวเลขดัชนี Core PPI ของสหรัฐฯ เดือน พ.ย. คาด +0.4% MoM และ +7.2% YoY 
วันพุธ ติดตาม ตัวเลข Industrial production ของจีนเดือน พ.ย. คาด +3.8% YoY ตัวเลข Retail sales ของจีนเดือน พ.ย. คาด +4.9% YoY ตัวเลข Fixed asset investment ของจีน YTD ถึงเดือน พ.ย. คาด +5.3% YoY ตัวเลขดัชนี CPI และ Core CPI ของอังกฤษเดือน พ.ย. คาด +4.7% YoY และ +3.8% YoY ตามลำดับ ตัวเลข Retail sales ของสหรัฐฯ เดือน พ.ย. คาด +1% MoM และ +15.9% YoY ตัวเลข Business inventories ของสหรัฐฯ เดือน ต.ค. คาด +0.9% MoM ปริมาณสต๊อกน้ำมันดิบสหรัฐฯ รายสัปดาห์ และการประชุม FOMC ของสหรัฐฯ คาดเฟดจะมีการปรับแผน QE tapering และ Dot plot
วันพฤหัสฯ ติดตาม ตัวเลขส่งออกของญี่ปุ่นเดือน พ.ย. คาด +21.2% YoY ดัชนี Markit Manufacturing PMI Flash ของเยอรมัน เดือน ธ.ค. คาด 57 จุด (ทรงตัว MoM) ดัชนี Markit Manufacturing PMI Flash ของยูโรโซน เดือน ธ.ค. คาด 57.7 จุด (-1.2% MoM) การประชุม BOE คาดคงดอกเบี้ยนโยบายที่ 0.1% การประชุม ECB คาดคงดอกเบี้ยนโยบาย Deposit Facility rate ที่ -0.5% ตัวเลข Housing starts ของสหรัฐฯ เดือน พ.ย. คาด +2.6% MoM เป็น 1.56 ล้านยูนิต ตัวเลข Industrial production ของสหรัฐฯ เดือน พ.ย. คาด +5% YoY ตัวเลขการขอรับสวัสดิการว่างงานของสหรัฐฯรายสัปดาห์คาด +2.15 แสนคน และดัชนี Markit Manufacturing PMI Flash ของสหรัฐฯ เดือน ธ.ค. คาด 58.5 จุด และดัชนี Markit Service PMI Flash ของสหรัฐฯ เดือน ธ.ค. คาด 58.2 จุด
วันศุกร์ ติดตาม การประชุม BOJ คาดคงดอกเบี้ยนโยบายที่ -0.1% ตัวเลข Retail sales ของอังกฤษเดือน พ.ย. คาด +1.5% MoM ดัชนี Info business climate ของเยอรมันเดือน ธ.ค. คาด 95.4 จุด (-1.1% MoM) ตัวเลขดัชนี CPI ของยูโรโซน เดือน พ.ย. คาด +0.5% MoM และ +4.9% YoY